
„Üdvözlégy Mária, Radna Aszonya, Hozád járuloknak fö Patronaja…” Ismeretlen kéziratos itinerarium 1815-ből

Egy Csanádpalotáról származó, kéziratos énekeskönyv és itinerárium, 1815-ből, mely a falu zarándoklatát írja le az Alföld egyik legnagyobb búcsújáró központjába, Máriaradnára. A szerző, Selmetzi István, búcsúvezető előénekes, kántortanítótanító tolmácsolásában betekintést kapunk a posztjozefinista népi vallásosság megélt eseményeibe. Az énekeskönyv egyedülálló forrása a parasztság vallásföldrajzi vonatkozásainak, paraliturgikus szertartásaiknak, dokumentuma a Dél-Alföldön való Nepomuki Szent János és Radnai Kis Boldogasszony tiszteletének. Az énekeskönyv új adatokat szolgáltat a radnai zarándoklatok eddig feltárt útvonalai mellé, és kultusztörténeti összefüggéseihez.



